Predstavništva Republike Srpske u inozemstvu

**Predstavništva Republike Srpske** su privredna predstavništva koja za cilj imaju promociju Republike Srpske u inozemstvu, kao i dovođenje stranih investitora, koji bi svojim uloženim kapitalom, otvorili nova radna mjesta i unaprijedili razne aspekte života u Republici Srpskoj, te one nemaju diplomatski status. Republika Srpska ima pravo osnivati posebne paralelne odnose sa susjednim državama u skladu sa suverenitetom i teritorijalnom cjelovitosti Bosne i Hercegovine, a takav odnos trenutno ima samo sa Srbijom, preko Sporazuma o specijalnim paralelnim vezama.

Vlada Republike Srpske je u cilju unapređenja svih oblika saradnje sa institucijama i organizacijama u inozemstvu osnovala deset (od kojih su dva ukinuta) privrednih predstavništava. Države u kojima su do sada otvorena predstavništva Republike Srpske su: Belgija, Izrael, Rusija, Srbija, Njemačka, Austrija, Grčka i Sjedinjene Američke Države, dok u Francuskoj i na Kipru su postajala predstavništva, ali su kasnije ukinuta. Predsjednik Republike Srpske svojim ukazom, na prijedlog Vlade, postavlja i opoziva šefove predstavništava i predlaže ambasadore i druge međunarodne predstavnike Bosne i Hercegovine iz Republike Srpske.

## Predstavništva 
### Aktivna predstavništva 
Republika Srpska je član Skupštine evropskih regija ( – AER) koja pruža podršku regijama u procesu evropskog proširenja, a zahvaljujući članstvu u ovoj organizaciji ima pravo da u inozemstvu otvara privredna predstavništva.

#### Predstavništvo u Belgiji 
Nakon učlanjenja u organizaciju Skupštine evropskih regija, tokom 2008. stvorena je mogućnost da Republika Srpska dobije svoje predstavništvo u sjedištu Evropske unije kako bi u evropskom centru moći mogla lakše da dolazi do važnih informacija, što je i učinjeno. Predstavništvo je smješteno u Bruxellesu, a šef predstavništva je Mario Đuragić.

#### Predstavništvo u Izraelu 
Predstavništvo u Izraelu otvoreno je 1998. kako bi se ostvarila privredna, kulturna i sportska saradnja između Izraela i Republike Srpske. Predstavništvo je smješteno u Jerusalemu, a šef predstavništva je Ejal Goren.

#### Predstavništvo u Rusiji 
Predstavništvo u Rusiji je otvoreno u Moskvi 3. marta 2010. Osnovni zadatak mu je promoviranje Republike Srpske i mogućnost za investiranje u Srpsku. Šef predstavništva je Duško Perović.

Tokom 2016. Ministar trgovine i turizma Republike Srpske Predrag Gluhaković rekao je da će Republika Srpska uskoro u Sankt Peterburgu otvoriti otvoriti još jedno predstavništvo, što se kasnije i dogodilo.

#### Predstavništvo u Njemačkoj 
Predstavništvo u Njemačkoj osnovano je 2009. s ciljem ekonomske promocije Republike Srpske i privlačenja većih investicija. Stuttgart je odabran budući da je on jedan od privrednih centara Njemačke, ali i zbog toga što u tom regionu živi veliki broj građana Republike Srpske i Bosne i Hercegovine. Šef predstavništva je Mićo Ćetković.

#### Predstavništvo u Austriji 
Predstavništvo u Austriji je otvoreno u martu 2012. u Beču. Glavni cilj je da se ubrza saradnja u privrednom segmentu i privuku investicije. Šef predstavništva je Mladen Filipović.

#### Predstavništvo u Grčkoj 
Predstavništvo u Grčkoj otvoreno je 2015. u Solunu, a za šefa predstavništva imenovana je Jelena Jovanović. Predstavništvo je otvoreno s ciljem da radi na privrednim i kontaktima u oblasti obrazovanja i kulture, te humanitarnima akcijama.

#### Predstavništvo u SAD-u 
Predstavništvo u Sjedinjenim Američkim Državama otvoreno je u Washingtonu 11. oktobra 2013. Šef predsjedništva je Obrad Kesić, politički analitičar.

#### Predstavništvo u Srbiji 
U cilju unapređenja odnosa između Republike Srpske i tadašnje Savezne Republike Jugoslavije u Beogradu je 1992. osnovan Ekonomski biro, koji je 1993. izmijenjen u Biro Republike Srpske u Saveznoj Republici Jugoslaviji. Biro je obavljao poslove koji su se odnosili na: unapređenje i razvijanje političkih, ekonomskih, kulturnih i drugih odnosa sa SR Jugoslavijom, kao i poslove na pružanju pomoći izbjeglicama, koordinaciji poslova u zaštiti boraca, ratnih i vojnih invalida i njihovih porodica, kao i civilnih žrtava rata. Nakon završetka rata u Bosni i Hercegovini 1996. biro je transformiran u Predstavništvo Republike Srpske u SR Jugoslaviji. Odlukom Vlade Republike Srpske iz 2002. predstavništvo Republike Srpske u SR Jugoslaviji dobija svoj konačan oblik i status. Šef predstavništva je Mlađen Cicović, a predstavništvo je smješteno na adresi Bulevar Despota Stefana 4/4.

### Ukinuta predstavništva 
#### Predstavništvo u Francuskoj 
Na osnovu Odluke Vlade Republike Srpske od 4. aprila 1996. osnovano je Predstavništvo Republike Srpske u Francuskoj, sa sjedištem u Parizu, a za prvog šefa predstavništva bio je imenovan Miodrag Janković.

#### Predstavništvo na Kipru 
Vlada Republike Srpske, je 21. augusta 2017. osnovala Predstavništvo Republike Srpske u Kiparskoj Republici, sa sjedištem u glavnom gradu Nikoziji. Odluka o osnivanju ovog predstavništva objavljena je u *Službenom glasniku Republike Srpske*, gdje je navedeno i da će ova institucija obavljati poslove za potrebe RS-a u oblasti privrede, te naučno-tehničke, kulturne, prosvjetne, socijalne, informativne i druge saradnje sa subjektima u Kipru. Predstavništvo je obavljalo poslove u skladu sa *Uredbom o uslovima za osnivanje i rad predstavništava RS u inostranstvu*.

## Karta 
[centar|mini|739x739piksel| [Republika Srpska u Bosni i Hercegovini. Države u kojima se nalaze predstavništva Republike Srpske. Države u kojima su se nalazila predstavništva, ali su kasnije ukinuta.]]

## Također pogledajte 
* Politika Republike Srpske
* Sporazum o specijalnim paralelnim vezama

## Reference 
## Vanjski linkovi 
* Predstavništvo u Belgiji
* Predstavništvo u Izraelu
* Predstavništvo u Rusiji
* Predstavništvo u Srbiji 
* Predstavništvo u Austriji
* Predstavništvo u Grčkoj

Kategorija:Politika Republike Srpske